বাণী নিয়োগী মিলনসাগর Poet Bani Niyogi MILANSAGAR
কবি বাণী নিয়োগী - জন্ম গ্রহণ করেন ৬ জুলাই ১৯২৮ সালে উত্তরবঙ্গের জলপাইগুড়ি শহরে।
জলপাইগুড়ি ও অধুনা বাংলাদেশের রংপুরে স্কুল জীবন শেষ করে কলকাতার উইমেনস্ ক্রিশ্চিয়ান কলেজ
থেকে ১৯৪৯ সালে বাংলায় স্নাতক হন।
বাণী নিয়োগীর বিয়ে হয় জলপাইগুড়ির বিখ্যাত নিয়োগীবাড়ীতে। তাঁর দাদাশশুর স্বর্গীয় শশি কুমার নিয়োগী
ছিলেন জলপাইগুড়ির আর্য নাট্য সমাজের একজন প্রতিষ্ঠাতা। শশুরমশায় স্বর্গীয় সন্তোষ কুমার নিয়োগী
ছিলেন কলকাতার জজ। স্বামী স্বর্গীয় পরিতোষ কুমার নিয়োগী পড়াতেন শিবপুর বি ই কলেজে।
বিয়ের পর সংসার জীবন সামলে, মেয়েদের নিজেদের পায়ে দাঁড় করিয়ে, ১৯৬৬ সালে যাদবপুর
বিশ্ববিদ্যালয় থেকে বৈষ্ণব সাহিত্য নিয়ে এম এ পাশ করেন। ১৯৮৪ সালে স্বামীর ক্যানসারে মৃত্যুর পর
স্কুলের শিক্ষকতা থেকে অবসর গ্রহণ করেন ।
জলপাইগুড়িতে নিয়মিত ক্যানসার নির্ণয় শিবির অনুষ্ঠিত করানোর পেছনে তাঁর উত্সাহ এবং অর্থ দান
তাঁকে আমাদের মনে চির স্মরণীয় করে রাখবে।
তিনি সারা জীবন ধরে তাঁর ডায়রির পাতায় কবিতা লিখে এসেছেন। যেন কবিতাই তাঁর ভাষা। এই প্রথম
তাঁর কবিতা সর্ব সমক্ষে প্রকাশিত হল। আমরা তাঁর এই কবিতাগুলি এখানে প্রকাশিত করার
অনুমতি পেয়ে নিজেদের সন্মানিত মনে করছি।
আমরা মিলনসাগরে  তাঁর কবিতা প্রকাশিত করে আগামী প্রজন্মের কাছে পৌঁছে দিতে পারলে আমাদের এই
প্রচেষ্টা সার্থক বলে মনে করবো।
কবি বাণী নিয়োগীর মূল পাতায় যেতে এখানে ক্লিক করুন।
.
উত্স: বিভিন্ন সময়ে (২০০৫ - ২০১২) তাঁর কলকাতার, বাঁশদ্রোণীর বাসভবনে নেওয়া একাধিক সাক্ষাত্কার।
.       মিলনসাগরের পক্ষে সাক্ষাত্কারগুলি নিয়েছিলেন মিলন সেনগুপ্ত।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২০০৬ সাল
...